கேள்வி: சிப் சந்திர தேவ் - சமுதாயப் பணி குறித்து விரிவாக சொல்லுங்கள்.
பதில்: இவர் பெண்கல்வியின் வலுவான ஆதரவாளர்களில் ஒருவராக இருந்தார். ஏனென்றால் பெண்கள் கல்வி கற்றாலொழிய சமூகம் முன்னேற முடியாது என்று இவர் உறுதியாக நம்பினார். இவர் தனது மகள்களை பெதுன் கல்லூரி சேர்த்தார். 1860ஆம் ஆண்டில், இவர் தனது சொந்த வீட்டில் ஒரு பெண்கள் பள்ளியைத் திறந்தார். பின்னர் அது வேறொரு சொந்தக் கட்டிடத்திற்கு மாற்றப்பட்டது. பெண்களின் பயன்பாட்டிற்காக ''சிசுபலன்'' (குழந்தை பராமரிப்பு) என்ற புத்தகத்தையும் எழுதினார். 24 பர்கானாக்களில் சிறிது காலம் பணியாற்றிய இவர், கொல்கத்தாவின் சமூக வாழ்க்கையில் தீவிரமாக பங்கேற்றார். 1856 ஆம் ஆண்டில் கொன்னகர் இரயில் நிலையம் மற்றும் 1858இல் ஒரு அஞ்சல் அலுவலகம் திறப்பு உள்ளிட்ட கொன்னகரின் வளர்ச்சிக்கு இவர் கணிசமான பங்களிப்பை வழங்கினார். 1865 முதல் 1878 வரை ஸ்ரீராம்பூர் நகராட்சியின் ஆணையாளராகவும் இருந்தார். இவரின் தந்தை பிரஜா கிசோர்தேவ் அரசுப் பணியில் இருந்தார்.